Na temelju Otvorenog trajnog Poziva na dostavu projektnih prijedloga koji je objavilo Ministarstvo za demografiju, obitelj, mlade i socijalnu politiku u okviru Fonda europske pomoći za najpotrebnije (FEAD) „Osiguravanje školske prehrane za djecu u riziku od siromaštva (školska godina 2018.-2019.)“ Grad Varaždin biti će nositelj projekta, a partneri na projektu bit će sedam osnovnih škola s područja Grada Varaždina, Katolička osnovna škola Svete Uršule i Centar za odgoj i obrazovanje Tomislav Špoljar Varaždin u skladu s utvrđenim, opravdanim potrebama u odgojno-obrazovnim ustanovama.

**Cilj** Poziva, kao i prijave Grada Varaždina na Poziv, je ublažavanje najgorih oblika dječjeg siromaštva, pružanjem nefinancijske pomoći djeci u siromaštvu ili riziku od siromaštva i to u vidu podjele hrane u osnovnim školama.

**Pravo na besplatnu prehranu (užinu i/ili ručka) jedno dijete može istovremeno ostvariti subvenciju užine u punom iznosu i subvenciju ručka maksimalno do 5,47 kuna.**

**OBJAŠNJENJE PRAVA NA BESPLATNU PREHRANU:**

Pravo na besplatnu prehranu ostvaraje korisnik koji zadovoljava jedan od dolje navedenih kriterija:

|  |  |
| --- | --- |
| **PODRUČJE ISKLJUČENOSTI/KRITERIJI** | **DOKAZI** |
| **Isključenost s obzirom na obiteljsku strukturu** | |
| Djeca iz višečlane obitelji (obitelji s troje i više djece) - djeca koja žive u zajedničkom kućanstvu, što uključuje djecu rane i predškolske dobi, kao i polaznike osnovnog, srednjoškolskog te visokog obrazovanja | -za djecu predškolske dobi i učenike osnovne škole dostaviti rodni list -za učenike srednje škole i studente dostaviti potvrdu o školovanju  -za djecu koja su završila školovanje, žive u istom kućanstvu, a nisu zaposlena dostaviti potvrdu o nezaposlenosti Hrvatskog zavoda za zapošljavanje |
| Djeca bez odgovarajuće roditeljske skrbi, djeca koja se nalaze na skrbi izvan vlastite obitelji (npr. u udomiteljskoj obitelji) | - dostaviti rješenje o priznavanju prava u sustavu socijalne skrbi |
| Djeca iz jednoroditeljskih obitelji | -dostaviti smrtni list ili -dostaviti odluku/rješenje o roditeljskoj skrbi |
| **Isključivost s obzirom na ekonomski status** | |
| Djeca korisnika zajamčene minimalne naknade ili druge naknade sukladno Zakonu o socijalnoj skrbi (doplatak za pomoć i njegu, osobna invalidnina i sl.) | -dostaviti rješenje Centra za socijalnu skrb o ostvarenom pravu |
| Djeca iz obitelji koje su korisnici prava na doplatak za djecu | -dostaviti rješenje o priznavanju prava na doplatak za djecu ili  potvrdu o primitku doplatka za djecu |
| Djeca kojoj su jedan ili oba roditelja nezaposleni | -dostaviti potvrdu o nezaposlenosti Hrvatskog zavoda za zapošljavanje |
| **Isključivost s obzirom na identifikaciju** | |
| Djeca romske i / ili ostalih nacionalnih manjina | - rodni list  (ukoliko iz rodnog lista navedena isključivost nije vidljiva, dokument za utvrđivanje kriterija je Potvrda Vijeća romske nacionalne manjine) |
| **Isključenost s obzirom na zdravstveni status i / ili invaliditet** | |
| Djeca s teškoćama u razvoju/težim zdravstvenim teškoćama | - rješenja o priznavanju prava u sustavu socijalne skrbi ili mišljenje relevantnog tijela, nalaz vještačenja te druga dokumentacija koja dokazuje ovaj kriterij |
| Obitelji u kojoj je jedan ili oba roditelja (članovi obitelji) teže bolesna/osobe s invaliditetom\* | - zdravstvena dokumentacija |

\* Za potrebe ovog Poziva, u pogledu obitelji u kojoj je jedan ili oba roditelja (članovi obitelji) teže bolestan / osoba s invaliditetom, odnosi se na roditelje ili članove obitelji koji radi teže bolesti ili invaliditeta u međudjelovanju s čimbenicima iz okoline i u situaciji kada su im potrebni dodatni resursi za rješavanje zdravstvenih problema nisu u mogućnosti sudjelovati u osiguravanju školskog obroka za dijete, što se dokazuje zdravstvenom dokumentacijom o postojanju bolesti ili invaliditeta.

***VAŽNO: Ukoliko se zahtjev za osiguranje pokrića troškova školske prehrane za školsku godinu 2018./19. podnosi za dvoje ili više djece, potrebno je ispuniti i vlastoručno potpisati Izjavu posebno za svako dijete.***

Ukoliko roditelj, ili staratelj ima bilo kakvih pitanja, molim kontaktirati Upravni odjel za kulturu, obrazovanje i sport Grada Varaždina na telefon: 042/658-036.

**Podatke je potrebno predati nadležnoj osobi u osnovnoj školi do 12. rujna 2018. godine.**